text: Gran jornada de rem social al club - Reial Club Nàutic de Tarragona
  Catorze tripulacions van competir el passat 14 de maig a la Regata Social de Sant Jordi que va organitzar el Reial Club Nàutic de Tarragona al passeig de l'escullera.
  Remers i remeres de Calafell, Cambrils, Badalona, Premià i Tarragona, van participar en aquesta regata pensada per tots aquells que els agrada gaudir del rem de forma lúdica.
  Una mar totalment plana i una temperatura pràcticament estiuenca van contribuir en l'èxit d'una jornada de germanor entre clubs del territori que va finalitzar amb la victòria dels Vogadors de Calafell i una fideuada posterior amb més de 100 comensals.